Ιωάννα Φογκ

Η Ιωάννα Φογκ, λαίδη Γκρην, αγγλ.: Joan (or Jane) Fogge, Lady Green (π. 1469 – π. 1490/94 πριν από το 1506) ήταν Αγγλίδα ευγενής. Ήταν η μητέρα της Μωντ Γκρην και, ως εκ τούτου, η εκ μητρός γιαγιά της Αικατερίνης Παρ, της 6ης συζύγου του Ερρίκου Η΄ Τυδώρ της Αγγλίας.

 Γέννηση και καταγωγή 
Η Ιωάννα γεννήθηκε γύρω στο 1469 στο Άσφορντ του Κεντ της Αγγλίας, και ήταν κόρη του σερ Ιωάννη Φογκ και της Αλίκης Χωτ.

Για πολύ καιρό η καταγωγή της ήταν αβέβαιη.

Πολλές πηγές αναφέρουν ότι ήταν πράγματι κόρη του σερ Ιωάννη Φογκ, αν και άλλες πηγές αναφέρουν ότι ήταν εγγονή του. Οι επίσημοι βιογράφοι της Αικατερίνης Παρ, Λίντα Πόρτερ και δρ. Σούζαν Τζέιμς, αναφέρουν ότι η Αικατερίνη Παρ είναι δισεγγονή του σερ Ιωάννη Φογκ μέσω της κόρης του Ιωάννας,    αν και στη βιογραφία της για την Αικατερίνη, η Λίντα Πόρτερ αναφέρει ότι «η Μωντ Γκρην καταγόταν από την καλή κοινωνία του Γιορκ. Ο εκ μητρός προπάππος της, σερ Ιωάννης Φογκ, ήταν θησαυροφύλαξ του βασιλικού οίκου μεταξύ 1461 και 1468».  Η διαθήκη του σερ Ιωάννη Φογκ, που μεταγράφηκε από τον Πίρμαν, αναφέρει ότι είχε τρεις κόρες, την Άννα, την Ελισάβετ και τη Μαργαρίτα, και δεν κάνει κάποια αναφορά στην Ιωάννα.  Είναι πιθανό ο Ιωάννης να απαρνήθηκε την Ιωάννα για άγνωστους λόγους, γεγονός που εξηγεί γιατί απουσιάζει από τη διαθήκη του Φογκ, ή ότι η Ιωάννα είχε ήδη αποβιώσει μετά τη γέννηση της μικρότερης κόρης της, Μωντ, όταν συντάχθηκε η διαθήκη, καθώς ορισμένες πηγές αναφέρουν ότι η Μωντ γεννήθηκε το 1490,   δηλαδή π. την ίδια εποχή που συντάχθηκε η διαθήκη. Στο Οικογενειακό Χρονικό του Ρίτσαρντ Φογκ από το Ντέινς Κορτ στο Τίλμανστοουν, αναφέρεται στο γενεαλογικό δέντρο της οικογένειας Φογκ ότι ο σερ Ιωάννης Φογκ είχε τέσσερις κόρες, αν και μόνο τρεις αναφέρονται ονομαστικά, επομένως είναι πιθανό η απροσδιόριστη κόρη να είναι η Ιωάννα. 

Σύμφωνα με την post mortem έρευνα για τον πατέρα της, η Μωντ Γκρην γεννήθηκε το 1493/4.  Οι κόρες που αναφέρονται στη διαθήκη του σερ Ιωάννη Φογκ ήταν όλες ανύπαντρες, και άφηνε χρήματα για τις προίκες τους.  Η πιθανότερη ίσως εξήγηση είναι ότι ως παντρεμένη γυναίκα, η Ιωάννα είχε ήδη λάβει την προίκα της.

Αν και οι περισσότεροι συμφωνούν ότι η Ιωάννα ήταν κόρη του σερ Ιωάννη Φογκ και της 2ης συζύγου του, Αλίκς Χωτ, η καταγωγή της παρέμεινε αβέβαιη.

Η μητέρα της Αλίκη Χωτ, ωστόσο, ονομαζόταν Ιωάννα Γούντβιλ.

Και η γενεαλογία "Widville", που λήφθηκε το 1480–1500, μας λέει ότι η "Iohanna nupta domino Thome Greene militi". Αυτή η Iohanna ήταν κόρη της "Alicia nupta domino Iohanni Fogge militi". Και αυτή η "Alicia" ήταν η κόρη του "Willelmus Hault armiger" από μια κυρία "Wideuille", και πιο συγκεκριμένα, κόρη του "Ricardus Wideuille armiger" και μιας "filia de Bedelsgate". 

Το 1471:10 Ιουλίου. Γουέστμινστερ . Παραχώρηση στον Ιωάννη Φογκ, ιππότη, της επιμέλειας όλων των αρχοντικών (manors), των κτημάτων, του Γουέστμινστερ, των γαιών, των ενοικίων, των υπηρεσιών και των ιδιοκτησιών, εκλιπόντος του Θωμά Γκρην του Nόρτον, κομητεία Nορθάμπτον, ιππότη, αποβιώσαντος, αρχι-ενοικιαστή, κατά την ανηλικότητα του Θωμά, γιου και κληρονόμου του, και της επιμέλειας και του γάμου του τελευταίου χωρίς υποτίμηση, και έτσι από κληρονόμο σε κληρονόμο. Από p.s.Η Ιωάννα παντρεύτηκε τον κηδεμονευόμενο του πατέρα της.
μικρογραφία|Σκίτσο του τάφου των φερόμενων ως γονέων και της μητριάς της Ιωάννας.

 Οικογένεια 
Σε άγνωστη ημερομηνία, πιθανώς στα τέλη της δεκαετίας του 1480, η Ιωάννα παντρεύτηκε τον σερ Θωμά Γκρην, γιο του αερ Θωμά Γκρην (απεβ. 1462) και της Ματθιλδης (Μωντ) Θρόκμορτον (π. 1425–1496). Ήταν μέλος της αγγλικής αριστοκρατίας, που απεβίωαε στον Πύργο του Λονδίνου, όπου είχε φυλακιστεί για προδοσία. Το ζευγάρι είχε δύο κόρες, οι οποίες ήταν:

 Μωντ Γκρην (6 Απριλίου 1493/4  – 1 Δεκεμβρίου 1531), ήταν Αγγλίδα αυλική και κυρία επί των τιμών της Αικατερίνης της Αραγωνίας, της 1ης συζύγου του βασιλιά Ερρίκου Η΄. Παντρεύτηκε τον σερ Θωμά Παρ, τον μεγαλύτερο γιο του σερ Γουλιέλμου Παρ και της Ελισάβετ ΦιτςΧιού το 1508. Απέκτησαν τρία εν ζωή παιδιά:

 Αικατερίνη Παρ το 1512.
 Γουλιέλμος Παρ, μαρκήσιος του Νορθάμπτον το 1513.
 Άννα Χέρμπερτ, κόμισσα του Πέμπροκ το 1515.

 Άννα Γκρην (1489/90  – πριν από τις 14 Μαΐου 1523), μεγαλύτερη κόρη. Κατατάχθηκε ως κυρία επί των τιμών της Ελισάβετ της Υόρκης το 1503.  Παντρεύτηκε τον Νικόλαο Βωξ 1ο βαρόνο Βωξ του Χάροντεν, γιο του σερ Γουλιέλμου Βωξ και της Αικατερίνης Πένιστον το 1507, με την οποία απέκτησαν πέντε παιδιά: 
 Θωμάς Βωξ, 2ος βαρόνος Βωξ του Χάροντεν (1509–1556).
 Γουλιέλμος Βωξ (απεβ. Μάιο 1523).
 Μπρίτζετ Βωξ (παντρεύτηκε τον Μωρίς Γουόλς πριν το 1538).
 Μαργαρίτα Βωξ (παντρεύτηκε τον σερ Φραγκίσκο Πούλτενεϋ του Μίστερτον π. το 1525).
 Μωντ Βωξ (απεβ. 14 Απριλίου 1569).

Όταν απεβίωσε ο σερ Θωμάς Γκρην, άφησε δύο κόρες άνευ μητέρας. Καθώς δεν είχε άρρενες κληρονόμους, η περιουσία του πέρασε στις οικογένειες Παρ και Βωξ, μέλη των οποίων παντρεύτηκαν οι δύο κόρες του. 

 Το τέλος και η ταφή 
Η ακριβής ημερομηνία τέλους της Ιωάννας παραμένει στην αφάνεια. Απεβίωσε από άγνωστα αίτια μεταξύ 1490 ή 94  μετά τη γέννηση της μικρότερης κόρης της, Μωντ, ή πριν από τις 9 Νοεμβρίου 1506, όταν απεβίωσε ο σύζυγός της, καθώς αναφέρεται ότι οι κόρες τους, Μωντ και Άννα, έμειναν ορφανές μετά το τέλος του πατέρα τους.  Η Ιωάννα τάφηκε στην εκκλησία του Αγίου Βαρθολομαίου, στο Γκρινς Νόρτον, όπου τάφηκαν τα πεθερικά της, και ο σύζυγός της θα την ακολουθούσε στην ταφή το 1506. Ένα χάλκινο αναμνηστικό της Ιωάννας σώζεται μέχρι σήμερα.

 Σημειώσεις 

 Πηγές 





Κατηγορία:Άγγλοι ευγενείς